
פרויקט מעומקא דליבא משיקים אלבום בכורה
אחרי מעל שנתיים של עבודה אינטנסיבית ושורת סינגלים שזכו להצלחה חוצת מגזרים, פרויקט "מעומקא דליבא" משיקים את אלבום הבכורה ובו שלושה-עשר שירים אותם מבצעים מיטב אומני המוזיקה היהודית.
מאחורי הפרויקט עומדת ענת שמש. שליחת חב"ד בברוקלין שנולדה וגדלה בישראל, שבהשראת מפגשים עם ישראלים וישראליות שחיפשו את עצמם והגיעו לבית חב"ד שהקימו היא ובעלה, נולדו הטקסטים.
באלבום משתתפים עדי גביסון, רועי [ראובן] אדרי [פיינליסט "The Voice ישראל", "ילד רחוב" עם סאבלימינל והצל], יוסף נטיב, עמי נגר [פיינליסט "The Voice ישראל"], רועי לביא [המייסד והסולן של להקת "התבלינים" בעבר], גדי פיינגולד, דניאל ברקת [המייסד והסולן של להקת "הפיל הכחול" בעבר], חביב חיים בן אריה, אברהם יצחק רוזנצוויג, ו... נתי רביץ – השחקן עטור הפרסים שהשתתף במאות תכניות וסדרות טלוויזיה, סרטי קולנוע, הצגות תיאטרון ומחזות זמר. שמפתיע ומתגלה כזמר מן השורה.
על ההפקה המוזיקלית של רוב האלבום אחראי אייל מזיג [להקת "הדורבנים"].

מופע השקת אלבום הבכורה היה מתוכנן ל-ג' תמוז [29 ליוני]. ויוצרת הפרויקט ענת שמש הקדימה את בואה אל ישראל לביקור מולדת ומשפחה שלא ראתה כבר קרוב לשני עשורים מאז שעזבה לארה"ב. אך אז פרצה המלחמה מול אירן, המופע בוטל כמובן. וענת חוותה לראשונה בחייה את האזעקות הליליות, היירוטים והנפילות והשהייה הממושכת במקלט. ודווקא באותם רגעים וימים במקלט התחדדה לה ההבנה של השליחות המוזיקלית חוצת האוקיינוסים שנכנסה אליה. עם סיום המלחמה ובאורח נס נמצא תאריך חדש ב"בית היוצר" בנמל ת"א [המקום שבו היה אמור להתקיים המופע בתאריך המקורי] רק שהפעם התאריך הסתדר לכל הזמרים והאומנים שמשתתפים באלבום שחלקם לא יכול היה להשתתף בתאריך הקודם, כל הנגנים היו פנויים וזה יצא לפני תאריך החזרה של ענת לארצות-הברית. המופע התקיים בי"ג תמוז שזה יום מיוחד בלוח השנה החב"די ובכלל המכונה "חג הגאולה" עם שחרור האדמו"ר השישי מלובביץ' מהמאסר ברוסיה. המופע היה סולד-אאוט יומיים לפני.

